Juankosken rautatieasema

Juankosken rautatieasema (lyh. Jki) on rautatieliikennepaikka Kuopion Juankoskella Siilinjärvi–Viinijärvi-radan varrella. Liikennepaikka avattiin liikenteelle marraskuussa 1957, jolloin se oli Siilinjärveltä tulleen radan päätepiste. Itse asemarakennus valmistui vuonna 1960. Rautatie Viinijärven suuntaan otettiin käyttöön vuonna 1968. Aseman pohjoispuolelta oli ratayhteys Stromsdalin tehtaalle, mutta raide purettiin 1990-luvun alkupuolella. Juankosken asemalla on nykyisin vain tavaraliikennettä, joskin se oli myös henkilöliikenteen käytössä vuosina 1984–1989. Katso myös Karjalankosken rautatie Lähteet Aiheesta muualla vaunut.org: Kuvia Juankoskelta